Vytauto Didžiojo universiteto Ugnės Karvelis gimnazija

Vytauto Didžiojo universiteto Ugnės Karvelis gimnazija – dieninė, savarankiško mokymosi bendrojo lavinimo mokykla Akademijoje (Kauno rajonas), Mokyklos g. 5, vykdanti vidurinio ir papildomo ugdymo programas lietuvių kalba. Įstaigos kodas 191090460. Gimnazijos dalininkai yra Kauno rajono savivaldybė ir Vytauto Didžiojo universitetasVšĮ Ugnės Karvelis gimnazijos įstatai (žiūrėta 2021-02-11).

Gimnazija pavadinta vertėjos, literatūros kritikės Ugnės Karvelis, gimusios Noreikiškių dvare (jo žemėse vėliau įsikūrė Akademijos miestelis) garbei.

 Istorija 
miniatiūra|2016 m. vasarą
miniatiūra|Nuo stadiono pusės. Pastatytas akmuo Ugnės Karvelis garbei
miniatiūra|Stadionas

Pirmoji mokykla Noreikiškėse pradėta organizuoti 1948 m. dabartinės Ringaudų seniūnijos patalpose. Mokyklos steigėjas – mokytojas Pranas Skaisgiris, ji pavadinta Karkiškių pradine mokykla. Pirmieji mokslo metai joje prasidėjo 1949 m., nuo 1952 m. mokyklos vedėja paskirta mokytoja Liuda Jakubauskienė, ji Karkiškių pradinei mokyklai vadovavo 12 metų. Mokykla uždaryta 1966 m. Per šešiolika metų Karkiškių pradinę mokyklą baigė 214 mokinių.

1964 m. Lietuvos žemės ūkio akademijos pirmajame bendrabutyje atidaryta Noreikiškių pradinė mokykla, joje mokėsi tik 20 pradinukų. Mokyklos direktore paskirta Genovaitė Kemėšienė. 1966 m. mokykla išplėtė savo patalpas, 5-ojo bendrabučio (dabar 7-ojo) pirmas aukštas buvo pritaikytas mokyklai, veikė jau ir penkta klasė. Augo mokinių skaičius, jų buvo 112, o 1970 m. jau 198. Tais metais mokyklą baigė 1-oji aštuntokų laida. 1974 m. mokyklos direktoriumi paskirtas Stanislovas Vėgėlė. Daug direktoriaus pastangų ir energijos pareikalavo naujosios mokyklos projektavimas ir statybos organizavimas.

1977 m. naujosios Noreikiškių mokyklos statyba baigta. Prieš mokslo metų pradžią sujungtos Noreikiškių ir Tabariškių aštuonmetės mokyklos. Tabariškių aštuonmetė mokykla buvo išaugusi iš 1932 m. įkurtos pradžios mokyklos. Pradžios mokyklos vedėjas buvo A. Markauskas. Pokario metais ji tapo progimnazija, vėliau – vidurine mokykla (direktorius Zubrickas), tačiau dėl negausių aukštesniųjų klasių mokinių teliko aštuonmetė. Jai nuo 1959 m. iki uždarymo vadovavo direktorius Juozas Mardosas.

1977 m. spalio 9 d. įvyko iškilmingas Noreikiškių vidurinės mokyklos atidarymas. Mokykloje dirbo 21 mokytojas. 1988 m. įvestas sustiprintas humanitarinis mokymas, dėstoma lotynų kalba. 1988 m. kolektyvo susirinkime naujuoju mokyklos direktoriumi išrinktas jaunas mokyklos mokytojas Arūnas Bučnys. Tai buvo Lietuvos atgimimo laikotarpis, kurio euforiją išgyveno ir mokyklos bendruomenė. Ugdymo procese atsigręžta į gilesnį tautinės savimonės formavimą.

1993–1999 m. atnaujintas mokyklos interjeras, įkurtas skulptūrų parkas, atidarytas mokyklos muziejus, įrengtas informatikos kabinetas, pradėta ketvirtojo aukšto statyba. 2001 m. baigta 4-ojo aukšto statyba, įkurta 16 naujų kabinetų, trečioji sporto salė, rekonstruota mokyklos biblioteka, valgykla. 2005 m. balandžio mėn. mokykla pavadinta Akademijos LR diplomatės Ugnės Karvelis (1935–2002) vardu, suteiktas gimnazijos statusas. mokykloje 89 mokytojai, iš jų 1 ekspertas, 35 mokytojai metodininkai, 40 vyresniųjų mokytojų, 1009 mokiniai (2005 m. duomenimis). Mokykla išleido 28 abiturientų laidą, tai buvo pirmoji gimnazistų laida, kuri sėkmingai (83,4 proc.) stojo į aukštąsias mokyklas.

 Pavadinimai 
 1948 – 1966 m. Karkiškių pradinė mokykla
 1966 – 1977 m. Noreikiškių aštuonmetė mokykla
 1977 – 2005 m. Noreikiškių vidurinė mokykla
 2005 – 2020 m. Akademijos Ugnės Karvelis gimnazija
 nuo 2020 m. Vytauto Didžiojo universiteto Ugnės Karvelis gimnazija

 Direktoriai 
 1977 m. Stanislovas Vėgėlė
 1978 m. Vaclovas Driukas
 1988 m. Arūnas Bučnys
 1993 m. Valerijus Makūnas
 2000 m. Romansas Valys
 2009–2013 m. Arūnas Bučnys
 2013–2025 m. Rolandas Kučiauskas

 Žymūs mokiniai 
 Artas, dainininkas
 Adas Juškevičius, krepšininkas, Kauno „Žalgiris“
 Tadas Klimavičius, krepšininkas, Kauno „Žalgiris“
 Gabrielė Martirosianaitė, fotomodelis, „Mis Lietuva 2008“
 Edita Vilkevičiūtė, supermodelis
 Asta Žukaitė, LNK sporto žinių vedėja, sporto žurnalistė
 Vaidotas Valiukevičius, grupės „The Roop“ vokalistas

 Šaltiniai 

 Nuorodos 
 Mokyklos svetainė

Kategorija:Akademija (Kaunas)
Kategorija:Lietuvos gimnazijos
Kategorija:Kauno rajono savivaldybės mokyklos
Kategorija:Vytauto Didžiojo universitetas